NaiveNeuron/SloPal huggingface dataset:
Dvořák, Oskar, poslanec NR SR (2023-12-13):
Ďakujem veľmi pekne za slovo. Ja by som chcel, Jano, na teba reagovať v jednej veci a ty si, ty si rozprával o tom, ako sa stále tie papiere ohľadom tej informatizácie prenášajú z jednej vlády na druhú, z jedného úradu na druhý. A špeciálne v zdravotníctve pri elektronizácii zdravotníctva, teda vždy, keď počujem informatizácia, elektronizácia, tak mi taký akože výkričník vybehne v hlave. Ja teraz zažívam také veľmi absurdné momenty, keď som niekedy na výboroch a budeme tu mať, napríklad mať aj tento týždeň, dúfame, pravdepodobne alebo možno až ďalší zákon o národnom zdravotníckom informačnom systéme a tá základná výhovorka vždy ale aj pri ostatných, aj pri optimalizácii siete nemocníc je, že vždy príde pani ministerka alebo niekto iný a vždy nám teda tvrdia, že však minulá vláda niečo nestihla, niečo sme neurobili, niečo, niečo teda musíme zase posúvať. Posuňme to rovno o rok v skrátenom legislatívnom konaní, veľmi rých... aj v tom v skrátenom legislatívnom konaní sa snažíme teda vysvetliť, že to netreba možno posúvať o rok, netreba posúvať všetko, netreba to posúvať možno takto plošne. A ja sa vždy, mne to príde vždy veľmi zvláštne, pretože my sme tu predtým mali pána Rašiho alebo pána Pellegriniho, ktorí mali informatizáciu na starosti, to boli digitálni lídri. A preto vždy keď tu sedím na tom výbore a príde niekto, teda napríklad pani ministerka Dolinková a rozpráva nám, že minulá vláda niečo nestihla, no tak ja by som tu chcel všetkým pripomenúť projekt informatizácie zdravotníctva, ale celkovo štátnej správy. To nie je projekt posledných tri a tri a pol roka vlády. Nieže by som sa tu chcel zastávať vlády Igora Matoviča, ale to boli ťažko skúšané roky v kríze a ešte aj niektoré tie služby sa dokázali aj vtedy pohnúť, napríklad telemedicína, o ktorej sa tu rozprávalo veľmi dlho. Napríklad predošlé vlády SMER-u o tom rozprávali dvanásť rokov, nikomu sa to nepodarilo. Čiže ja pred tým, ako začne niekto rozprávať a kritizovať informatizáciu hocikoho, tak by som odporučil kolegom z koalície, aby sa napríklad pozreli na svojich... (Prerušenie vystúpenia časomerom.)
T. Cabaj, podpredseda NR SR: (2010-03-03):
Vyhlasujem tajné hlasovanie za skončené. Prosím overovateľov, aby sa ujali svojej funkcie. Do 18.20 hodiny vyhlasujem prestávku, potom budeme pokračovať v prerušenej rozprave o návrhu poslancov Národnej rady Slovenskej republiky Mariana Záhumenského, Miroslava Jureňu, Jozefa Ďuračku a Ľubomíra Petráka na vydanie zákona o neprimeraných podmienkach v obchodných vzťahoch medzi odberateľom a dodávateľom tovaru, ktorým sú potraviny . Ešte sú prihlásení do rozpravy pán poslanec Záhumenský a Jureňa. (Prestávka.) (Po prestávke.)
P. Hrušovský, predseda NR SR: (2004-03-04):
V. Ďaďo, poslanec: Ďakujem, pán predseda. Podľa § 129 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov interpelujem predsedu vlády Slovenskej republiky Mikuláša Dzurindu. Vážený pán predseda vlády Slovenskej republiky, na základe vyjadrenia ministra školstva Martina Fronca, ktorý riešil môj podnet na nezákonné spoplatnenie vysokoškolského štúdia, a následnej správy, ktorú podal v Národnej rade Slovenskej republiky, kde potvrdil porušenie tohto zákona, vás žiadam o informáciu, ako ste vy ako predseda vlády Slovenskej republiky postupovali spolu s orgánmi činnými v trestnom konaní a s akým výsledkom ste tento problém uzavreli. Dokladám, že na základe niektorých informácií, kde bolo konštatované, že tento stav spôsobili tretie osoby, vám dnes písomne odovzdávam dôkaz o tom, že to nebola žiadna tretia osoba, ale príslušná fakulta s podpisom a razítkom fakulty a prodekana tejto fakulty. Ďakujem.
Pellegrini, Peter, podpredseda NR SR (2020-07-07):
Na vaše vystúpenie osem faktických poznámok. Posledným je prihlásený pán poslanec Benčík. Ako prvý pán poslanec Suja, nech sa páči.
Blahová, Natália, poslankyňa NR SR (2011-05-19):
Ďakujem pekne. Vážené panie poslankyne, vážení páni poslanci, rada by som vyjavila, že som skutočným prívržencom rovnej dávky rodičovského príspevku, pretože táto slúži predovšetkým na napĺňanie potrieb detí. Rozumiem však hlavnému zámeru predkladateľov. Ak má človek k narodenému dieťaťu prístup ako iba k zdroju príjmu bez toho, aby sa o dieťa riadne staral, táto sociálna dávka mu určite nenáleží. Chabé pokusy minulej vlády boli neefektívne vzhľadom na riešenie tohto problému, vyliať na niekoho vedro peňazí bez podmienok. To je skutočne demotivujúce. Pod tlakom relevantných argumentov som schopná sa nad novelou pánov predkladateľov zamyslieť. Totiž skúsili sme v nedávnom období naviazať rodičovský príspevok na školskú dochádzku a výsledky sa dostavili okamžite. Deti sú tam, kde patria, čiže v školách. Mám však vo viacerých ohľadoch k predloženému návrhu zákona vážne námietky, no verím, že vo vzájomnej diskusii do doby druhého čítania všetky tie filozofické, vecné a legislatívne nedostatky spoločne napravíme. Za niekoľkých kolegov i za seba teda predostieram, že návrh novely pustíme do druhého čítania podmienečne. Ďakujem pekne.
Zmajkovičová, Renáta, podpredsedníčka NR SR (2013-11-27):
Pán poslanec, hovoríme o prídavku na dieťa, takže vás chcem upozorniť, aby ste sa držali témy.
P. Hrušovský, podpredseda NR SR: (2001-09-05):
I. Hudec, poslanec: Ďakujem za slovo. Bol som rád, že pán poslanec Kalman citoval z listu Strany dôchodcov, pretože pri mojom poslednom stretnutí s niektorými členmi tejto strany som zaregistroval veľmi zaujímavú poznámku. Ľutujem pána ministra, že musí predkladať takýto návrh almužny, ktorý dostanú dôchodcovia v podstate na zalepenie očí, pretože mnohí dôchodcovia, ktorí uverili sľubom v predvolebnej kampani pána Dzurindu, verili tomu, že aj privatizácia strategických podnikov má jednoznačný cieľ ozdraviť ekonomiku, ktorá bude potom posilňovať korunu a jednoducho nebude treba zvyšovať dôchodky, pretože reálne sa budú znižovať náklady na život a životná úroveň porastie bez toho, aby sa nominálne zvyšovali dôchodky. Žiaľbohu, dôchodcovia konštatujú, privatizácia strategických podnikov spolovice prebehla, ale opak je pravdou, nielenže nebadať zmeny v ekonomike, ktoré by smerovali a boli by viditeľné napríklad v znižovaní cien základných potravín, energie, služieb a iných životu absolútne potrebných vecí. Naopak, vysýchajú posledné zdroje, ktoré mohli natiecť do štátneho rozpočtu, ktorými sa mohli, ktorými sa mohli sanovať aj potreby, sociálne potreby tých, ktorí sú odkázaní len na dôchodok. Toto je tiež politická pravda a každý štvrtý volič, občan volič musí túto pravdu zaregistrovať. Som rád, že Strana dôchodcov vyšla z anonymity, že už nie je ticho a že úvahy, ktoré prednášajú, veľmi kriticky hodnotia aj ich politické postoje mnohých členov v predošlých voľbách. Verím, že v tejto situácii nastane obrat aj vďaka tomu, že budú aj títo ľudia aktívnejšie vystupovať. (Zaznel zvuk časomiery.)
Sulík, Richard, predseda NR SR (2011-02-01):
Ďakujem. Prerušujem rokovanie o tomto bode programu. Nasleduje druhé čítanie zákona zo 14. decembra 2010, ktorým sa mení a dopĺňa školský zákon č. 245/2008 Z. z., vráteného prezidentom Slovenskej republiky na opätovné prerokovanie. Materiál má parlamentnú tlač 203. Poprosím spoločnú spravodajkyňu pani poslankyňu Obrimčákovú, aby informovala Národnú radu o výsledku prerokovania vráteného zákona vo výboroch. Nech sa páči. [Rokovanie o zákone zo 14. decembra 2010, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 203.]
B. Bugár, podpredseda NR SR: (2006-04-20):
Ľ. Lintner, poslanec: ... až 9. Ale ten je vypustený. O ňom budeme hlasovať zvlášť, lebo ho oznámil pán poslanec zvlášť na hlasovanie.
Danko, Andrej, predseda NR SR (2017-12-21):
Pán poslanec Vašečka.
Baláž, Radovan, poslanec NR SR (2019-10-16):
Ďakujem pekne za slovo pán predsedajúci. Dovoľte mi ako určenému spravodajcovi výboru predniesť správu Výboru Národnej rady Slovenskej republiky pre financie a rozpočet o výsledku prerokovania správy o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2018. Správu pridelil predseda Národnej rady svojím rozhodnutím č. 1760 zo dňa 28. augusta 2019 na prerokovanie výboru pre financie a rozpočet do 10. septembra 2019. Ako gestorský výbor určil výbor pre financie a rozpočet, ktorý podá správu o výsledku prerokovania uvedeného materiálu vo výbore a návrh na uznesenie Národnej rady. Výsledok rokovania vo výbore. V súlade s rozhodnutím predsedu Národnej rady výbor prerokoval správu o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2018 a prijal k nej uznesenie č. 463 zo dňa 5. septembra 2019. Uvedený výbor správu zároveň zobral na vedomie a odporučil Národnej rade správu zobrať na vedomie. Zo strany výboru ani poslancov neboli predložené žiadne stanoviská alebo pripomienky. Gestorský výbor schválil uvedenú správu uznesením č. 475 zo dňa 10. septembra 2019 a zároveň ma určil za spravodajcu výboru. Výbor ma taktiež poveril predniesť túto správu na schôdzi Národnej rady a navrhnúť Národnej rade postup pri hlasovaní. Zároveň odporučil Národnej rade vysloviť súhlas, aby predseda Rady pre rozpočtovú zodpovednosť pán Ivan Šramko správu uviedol a mohol vystúpiť v rozprave na schôdzi Národnej rady. Ďakujem pekne. Prosím, otvorte všeobecnú rozpravu.
Hrnčiar, Andrej, podpredseda NR SR (2018-03-13):
Ďakujem. Vyhlasujem všeobecnú rozpravu za skončenú. Chce zaujať niekto stanovisko? Nech sa páči, pani ministerka.
Pčolinský, Peter, podpredseda NR SR (2023-03-23):
Otváram všeobecnú rozpravu, do ktorej nemám žiadnu písomnú prihlášku. Pýtam sa, či chce niekto ústne. Dvaja páni poslanci. Uzatváram možnosť. Pán poslanec Galek, nech sa páči.
Pellegrini, Peter, predseda NR SR (2015-02-12):
Ďakujem pekne. Teraz poprosím pani podpredsedníčku Jurinovú, aby dovolila pánovi ministrovi dopravy, výstavby a regionálneho rozvoja Jánovi Počiatkovi odpovedať na otázku pána poslanca Bobíka, ktorá znie: „Pán minister, pre výber zhotoviteľa na PPP projekt D4 a R7 ste zvolili metódu súťažného dialógu. V slovenských pomeroch táto metóda dáva veľký predpoklad pre výber vopred vybraného zhotoviteľa. Pán minister, brali ste túto okolnosť do úvahy pri rozhodovaní o výbere metódy verejného obstarávania?“ Nech sa páči.
V. Veteška, podpredseda NR SR: (2004-12-10):
Teraz dávam slovo spoločnému spravodajcovi z výboru pre ľudské práva, národnosti a postavenie žien pánovi poslancovi Heribanovi, aby informoval Národnú radu o výsledku rokovania výborov o tomto návrhu vlády. J. Heriban, poslanec: Vážený pán predsedajúci, vážené kolegyne, vážení kolegovia, vážení páni ministri, dovoľte mi, aby som z poverenia Výboru Národnej rady Slovenskej republiky pre ľudské práva, národnosti a postavenie žien predniesol podľa § 88 rokovacieho poriadku spoločnú správu  o výsledku prerokovania návrhu na vyslovenie súhlasu Národnej rady s Protokolom č. 14 k Dohovoru o ochrane ľudských práv a základných slobôd, ktorým sa mení a dopĺňa kontrolný systém dohovoru (tlač 935), vo výboroch Národnej rady. Návrh bol rozhodnutím predsedu Národnej rady č. 960 zo 16. novembra 2004 pridelený na prerokovanie ústavnoprávnemu výboru a výboru pre ľudské práve. Oba určené výbory prerokovali návrh v určenej lehote a odporúčali Národnej rade vysloviť s ním súhlas a zároveň rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Vychádzajúc z týchto stanovísk gestorský výbor odporúča Národnej rade Slovenskej republiky podľa čl. 86 písm. d) ústavy vysloviť súhlas s návrhom a rozhodnúť, že Protokol č. 14 je medzinárodnou zmluvou, ktorá má prednosť pred zákonmi. Vážený pán predsedajúci, otvorte, prosím rozpravu.
Tóth, Tibor, poslanec NR SR (2011-09-14):
Pán predsedajúci, dajte hlasovať o návrhu zákona ako o celku.
Pellegrini, Peter, predseda NR SR (2015-05-05):
Ďakujem. Pán poslanec Poliačik.
Laurenčík, Milan, podpredseda NR SR (2022-05-05):
Môžte zareagovať, pán minister. Nie. Ďakujem vám teda za odpoveď. Otázka č. 4 (správne 14, pozn. red.) je od pani poslankyni Jany Majorovej Garstkovej, ktorú vidím v sále. Je smerovaná na podpredsedu vlády a ministra hospodárstva Slovenskej republiky Richarda Sulíka, ktorého zastúpi pán minister školstva Branislav Gröhling a znie: „Ako plánuje Ministerstvo hospodárstva Slovenskej republiky pomôcť obyvateľom žijúcim v bytových domoch bez vlastnej kotolne, ktorí sú napojení na centrálne vykurovanie? Sú mestá, ktoré toto zdražovanie postihlo už v tomto roku. Ako pomôže Ministerstvo hospodárstva Slovenskej republiky cca 1,8 mil. obyvateľom napojených na centrálne kotolne?“ Nech sa páči, máte päť minút na odpoveď.
Sólymos, László, podpredseda vlády a minister životného prostredia SR (2019-06-19):
Ďakujem veľmi pekne. Vážený pán predsedajúci, vážená Národná rada, predložený návrh zákona obsahuje úpravy a zmeny niektorých ustanovení v súčasnosti platného zákona, ktorých potreba zmeny a doplnenia vyplynula z aplikačnej praxe. Návrhom zákona sa dopĺňajú a presne vymedzujú náležitosti, ktoré musí obsahovať evidencia, ktorú vedú dovozcovia, vývozcovia a distribútori fluórovaných skleníkových plynov. Doterajšia úprava bola všeobecná. Praktický výkon štátneho dozoru ukázal, že je potrebné zabezpečiť podrobnejšie náležitosti takejto evidencie. Navrhuje sa zmena spôsobu oznamovania údajov pre prevádzkovateľov zariadení obsahujúcich fluórované skleníkové plyny, a to prostredníctvom elektronického systému, ktorý bude spravovať organizácia poverená ministerstvom životného prostredia. Novelizáciou zákona sa dopĺňajú nové paragrafy, ktoré upravia podmienky a požiadavky na získanie poverenia na činnosť hodnotiaceho a certifikačného orgánu, ktoré v zákone absentovali. V ďalších ustanoveniach sa zmeny v malom rozsahu dotknú správnych deliktov a sankcií. Návrh zákona predpokladá vplyv na podnikateľské prostredie, vplyv na rozpočet verejnej správy a na informatizáciu spoločnosti a nepredpokladá sociálne vplyvy, vplyvy na služby verejnej správy pre občana a vplyvy na životné prostredie. Vážený pán predsedajúci, vážená Národná rada, dúfam, že tento návrh podporíte. Ďakujem pekne.
Gabániová, Darina, poslankyňa NR SR (2011-06-30):
Áno. Ďakujem. Vilko, ja som si prečítala tú informáciu, ktorú si tlmočil, teda akože, kde si objasňoval všetko to, čo si povedal. Nebudem sa s tebou sporiť, ale jedno je fakt, že k predpisovaniu účinnej látky – my veľmi dobre vieme, čo to obnáša a je tam samozrejme možnosť toho lekára, ako si uviedol, napísať odporúčanú formu, firemný názov lieku, s ktorým on má skúsenosti na základe svojho neustáleho celoživotného vzdelávania, skrátka sa rozhodol takýmto spôsobom u tohoto pacienta pomôcť naštartovať organizmus k samoliečiteľským schopnostiam, všakže. Takže nebudem hovoriť o tom, že môže vylúčiť na druhej strane receptu, ako si povedal, lieky, ktoré nesmú byť pacientovi podané a podobne. Práve preto opäť chcem ale apelovať na to, že stále potrebujeme erudovaných farmaceutov, ktorí pôsobia prípadne aj v zariadeniach nemocničných ako klinickí farmakológovia. Stále potrebujeme farmaceutov, ktorí budú odborníkmi, ktorí budú môcť pacienta usmerniť, ktorí budú môcť pacienta presvedčiť. Ďalej vieme veľmi dobre, aké nebezpečenstvo obnáša akákoľvek právna úprava, lebo vieme, že ľudská, človek je veľmi kreatívna osoba a vždy si bude hľadať spôsoby, ako profitovať, alebo obísť, alebo čo už ja viem, alebo možno práve len využiť a držať sa normy zákonnej, nebudem to tu spochybňovať. Ale ide o to, že atestácie u lekárnikov... (Prerušenie vystúpenia časomerom.)
P. Paška, predseda NR SR: (2009-04-29):
(Hlasovanie.) 122 prítomných, 115 za, 7 sa zdržalo. Konštatujem, že sme správu o činnosti Výboru Národnej rady pre európske záležitosti za rok 2008 zobrali na vedomie. Teraz pán predseda výboru pre kultúru a médiá pán poslanec Abrhan uvedie hlasovanie o návrhu uznesenia k návrhu postupu pri podávaní podnetov a predkladaní návrhov na udelenie štátnych vyznamenaní . Je to tlač 1059.
Laurenčík, Milan, podpredseda NR SR (2022-02-02):
Vážené panie poslankyne, vážení páni poslanci, budeme pokračovať v prerušenom rokovaní. Pán poslanec Faič má procedurálny návrh? Nech sa páči.
M. Číž, podpredseda NR SR: (2008-11-05):
Teraz má slovo pán poslanec Fronc.
Hrnčiar, Andrej, podpredseda NR SR (2016-10-20):
Ďakujem, pýtam sa, či sa chce niekto prihlásiť do rozpravy ústne. Nie je tomu tak. Žiada si...? Pani navrhovateľka? Nie. Spravodajca? Nie. Ale oznámte aspoň termín hlasovania o tomto návrhu zákona.
Paška, Pavol, predseda NR SR (2012-06-27):
Hlasujeme o návrhu vrátiť návrh na dopracovanie. (Hlasovanie.) 138 prítomných, 55 za, 82 proti, 1 sa zdržal. Tento návrh sme neprijali.
Kollár, Boris, predseda NR SR (2021-10-27):
Ďakujem poslancovi, pánovi poslancovi Viskupičovi. Konštatujem, že Národná rada zvolila Jozefa Bednára za člena Správnej rady Tlačovej agentúry Slovenskej republiky v oblasti žurnalistiky na funkčné obdobie do 26. februára 2024. Ďakujem za zápisnicu. Teraz budeme pokračovať o vládnom návrhu zákona o kategorizácii ústavnej zdravotnej starostlivosti a o zmene a doplnení niektorých zákonov. Máme tuná faktické poznámky. S prvou faktickou poznámkou vystúpi pán poslanec Kočiš, nech sa páči, máte slovo. (Pokračovanie rokovania o vládnom návrhu zákona o kategorizácii ústavnej zdravotnej starostlivosti a o zmene a doplnení niektorých zákonov , tlač 706.)
Mojš, Milan, poslanec NR SR (2016-05-17):
Ďakujem. Vážený pán predsedajúci, dovoľte mi ako určenému spravodajcovi predniesť správu Výboru Národnej rady pre financie a rozpočet o výsledku prerokovania Správy o výsledkoch kontrolnej činnosti Najvyššieho kontrolného úradu Slovenskej republiky za rok 2015 (tlač 21). Uvedenú správu pridelil predseda Národnej rady rozhodnutím č. 14 z 30. marca 2016 Výboru Národnej rady Slovenskej republiky pre financie a rozpočet na prerokovanie do 13. mája 2016. Správa bola predložená v zmysle § 5 ods. 5 zákona Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky. Ako gestorský výbor predseda Národnej rady určil Výbor Národnej rady pre financie a rozpočet. Uvedenú správu prerokoval Výbor Národnej rady pre financie a rozpočet a prijal k nej uznesenie č. 15 zo dňa 16. mája 2016. Uvedený výbor predloženú správu zároveň vzal na vedomie a odporučil Národnej rade správu vziať na vedomie. Zo strany výboru ani poslancov neboli predložené žiadne stanoviská alebo pripomienky. Gestorský výbor schválil uvedenú správu uznesením č. 19 zo dňa 16. mája 2016 a určil ma za spravodajcu výboru. Výbor ma taktiež poveril predniesť správu výboru na schôdzi Národnej rady. Zároveň navrhol Národnej rade podľa § 26 ods. 1 zákona Národnej rady o rokovacom poriadku vysloviť súhlas, aby predseda Najvyššieho kontrolného úradu Slovenskej republiky pán Karol Mitrík správu uviedol a mohol vystúpiť v rozprave na schôdzi Národnej rady. Návrh na uznesenie je prílohou tejto správy. Ďakujem, pán predsedajúci, prosím, otvorte rozpravu.
Mazurek, Milan, poslanec NR SR (2021-11-12):
Načo, načo táto vláda ľuďom klame? Prečo im v lete sľubuje, že chce otvárať ekonomiku na základe toho, že rozdelí ľudí na hodných a nehodných, že rozdelí ľudí na tých, ktorí majú práva, keď splnia vládne podmienky, a tých, ktorí ich mať nebudú?! A keď vidia, že to nefunguje po tom, čo to zaviedli, no, tak to ešte sprísnia. Už vám test nepomôže. Do prevádzok sa nedostanete. Skrátka, budete musieť byť zaočkovaní alebo mať nejaký ten papierik o tom, že ste niečo prekonali. A keď nebude poslúchať nejaký prevádzkar alebo omylom niekoho zle odkontroluje, lebo už bude mať právomoc na to, aby si pýtal občiansky od človeka, ktorý si ide zacvičiť alebo sa najesť, a náhodou mu ukáže nesprávny, falošný COVID pas, ktorý nebude autentický a on si ho v rýchlosti dobre neoverí, tak mu tam príde nejaký regionálny pipík z hygieny a zavrie mu to na 30 dní. Aká tu je úcta k slobode súkromného vlastníctva? Aká tu je úcta k podnikaniu? Aká tu je úcta k ústavným právam? Veď to je protiústavný blud, tento zákon! Jak môže nejaký hygienik na 30 dní zavrieť niekomu prevádzku za nejaký zle odkontrolovaný nezmyselný COVID pas, ktorý nevedie k ničomu z toho, čo nám sľubovali? Toto je problém toho zákona, že vôbec tu o vírus nejde, lebo s vírusom majú bojovať v nemocniciach a na tie kašlú!
Lebocký, Tibor, poslanec NR SR (2013-03-26):
Pán predseda, v rozprave teda vystúpilo šesť poslancov, z ktorých poslanci: Lebocký, Mičovský, Poliačik, Košútová podali pozmeňujúce návrhy. Viacerí navrhli vyňať niektoré body spoločnej správy na osobitné hlasovanie. Pán poslanec Simon podal procedurálny návrh, aby sa vládny návrh zákona vrátil navrhovateľovi na dopracovanie. Pán predseda, dajte, prosím, hlasovať o procedurálnom návrhu.
Goga, Pavol, poslanec NR SR (2013-09-13):
Ďakujem, pán predseda. Dajte hlasovať o návrhu zákona ako o celku, s odporúčaním gestorského výboru ho schváliť.
Pellegrini, Peter, predseda NR SR (2015-01-28):
Prezentujme sa a hlasujme o návrhu spravodajcu prerokovať vládny návrh zákona v druhom čítaní. (Hlasovanie.) Prítomných 140 poslancov, za bolo 93, zdržali sa 46, nehlasoval 1 poslanec. Tento návrh sme schválili. Pán spravodajca.
Sulík, Richard, predseda NR SR (2010-10-20):
Ďakujem pekne. Pán poslanec Matovič.
Jurinová, Erika, poslankyňa NR SR (2017-02-01):
Ďakujem veľmi pekne. Pán minister, myslím, že ste veľmi zoširoka popísali všetky opatrenia, ktoré máte pripravené, ktoré vyplynuli zo stratégie zamestnanosti, a len jednu vec, jednej veci nerozumiem. Vyzeralo to naozaj, že máte veľa, veľa aktivít nachystaných. Že čo sa robilo na tom ministerstve päť rokov? Veď proste dlhodobá nezamestnanosť je problém, ktorý tu je už iks rokov, a teraz mi príde, keďže kopírujeme, možnože v trochu lepších číslach, ale stále len kopírujeme znižovanie nezamestnanosti okolitých krajín. Tak prečo vláda nepripravila tie aktivity už skôr? Prečo ste sa nezamerali na túto skupinu už skôr a prečo ste už aj v tomto zákone neponúkli niektoré nástroje, ktoré reálne vedia pomôcť skupine nezamestnaných? Aj to, keď ste hovorili, že už dnes existuje, existujú sociálne podniky v nie v takej forme, ako chcete presadiť, tak skrátka 85 podnikov, mi z toho vyplýva, že funguje len tak v lufte, vo vzduchu? Že podľa mňa, že už aj to, že rozprávate o tom, ako idete zavádzať sociálne podnikanie, tak proste ten zákon tu už mal byť veľmi dávno. Ďakujem.
Ďuriš Nicholsonová, Lucia, podpredsedníčka NR SR (2018-10-19):
Teraz dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, pánovi poslancovi Sopkovi, nech sa páči.
Brecely, Roman, minister dopravy, výstavby a regionálneho rozvoja SR (2016-04-28):
Keby som mal odpovedať za seba, tak určite by bol prioritou oblasť Tokaj, pretože osobne túto oblasť mám veľmi rád, ale použijem teda slová pani ministerky, že cieľom ministerstva je v prvom rade dokončenie projektov pozemkových úprav rozpracovaných z Programu rozvoja vidieka Slovenskej republiky 2007 až 2013. V súčasnosti prebieha verejné obstarávanie pre 132 vybraných katastrálnych území Slovenskej republiky na spracovanie a vykonanie projektov pozemkových úprav, medzi ktorými sú aj územia z Tokajskej oblasti. Po zakontrahovaní týchto projektov sa pravdepodobne vyčerpajú všetky v súčasnosti elokované finančné prostriedky v rámci Programu rozvoja vidieka Slovenskej republiky 2014 až 2020 pre túto operáciu. Katastrálne územia sú vybrané na základe splnenia povinných a výberových kritérií v súlade s materiálom Návrh priorít pre programovacie obdobie PRVSR 2014 – 2020 v rámci podopatrenia Pozemkové úpravy. Medzi tieto kritériá patrí hlavne podmienka zapísaného registra obnovenej evidencie pozemkov v danom katastrálnom území do katastra nehnuteľností, súhlas obce a vlastníkov pozemkov, pri výbere sa prihliada na mieru rozdrobenosti pozemkov a vlastníctva, neprístupnosť pozemkov, ekologickú stabilitu územia, pôdy a špeciálnych kultúr. Na základe týchto kritérií boli do výberu zaradené aj katastrálne územia z Tokajskej oblasti s cieľom usporiadať vlastnícke vzťahy, čo je dôležité, aj z hľadiska medzinárodného charakteru a zachovania vinárskych oblastí z historického významu. Takže toľko.
Fecko, Martin, poslanec NR SR (2014-12-04):
Ďakujem pekne. Pán kolega, iba súhlasiť môžem s tým, čo si povedal. A ešte zareagujem trošku na predrečníka pred tebou. A síce, už aj starí rodičia chápu, aj ja som mal takéto prípady, že vnúčatá, keď nemôžu sa dostať do práce, tak povedia, radšej ja odídem. To znamená, sú tu aj opačné tendencie, že už chápu, že tých miest sa tu nebude dennodenne tisíce vytvárať. Tak hovoria, že my uvoľníme, aby ďalšia generácia mohla ísť do toho zamestnania. A myslím si, že bol tu aj návrh – dva roky dozadu? – myslím, že kolegyne Gibalovej, kde hovorila tiež proste v takomto duchu, ktorý samozrejme nebol prijatý, ale myslím si, že je to spôsob riešenia. A pán kolega predkladateľ, myslím, že tam bolo hovorené až o tridsiatich tisícoch miest, ktoré by boli uvoľnené. A myslím, že to je už riadny, by som povedal, že prídel, ktorý by sme mohli takýmto spôsobom poriešiť. Ďakujem pekne.
Dostál, Ondrej, poslanec NR SR (2018-09-17):
Ďakujem poslancom z fašistickej strany, že odpovedali, alebo že teda potvrdili to, čo som hovoril. Škoda len, že tu nie je pán poslanec Krajniak. Možno si ich teda vypočuje. Je rozdiel, keď sa o tejto téme hovorí, keď diskutujú o tom konzervatívci s liberálmi a keď reagujú pokojne, vecne, a keď tu napríklad pán poslanec Schlosár nejaké zvratky produkuje a vydáva ich za faktickú poznámku. Áno, toto je šírenie nenávisti, čo tu fašisti, fašisti predvádzajú. Pán poslanec Mizík sa veľmi teda čuduje, že ako obhajca islamu, ja nie som obhajca islamu, ja som obhajca ľudskej dôstojnosti pre všetkých ľudí bez ohľadu na ich náboženské presvedčenie, že ako obhajca, ako ide dohromady obhajoba islamu s obhajobou práv LGBT. No, pán poslanec Mizík, ale teda rovnaký paradox je potom aj u vás. Vy tu na islam, na moslimov chrlíte hromy-blesky, ale zároveň vaše názory sú v podstate také, ako sú v ortodoxných moslimských teokraciách. Vám by v zásade asi najviac, vášmu presvedčeniu, vyhovovalo to, ako sa k homosexuálom správajú tie krajiny, ktoré majú veľmi ortodoxnú formu islamu. Pán poslanec Kotleba, konzervativizmus je o rešpekte k ľudskej dôstojnosti. A keď považujeme manželstvo napríklad alebo spolužitie partnerské za dobro, za nejakú tradičnú inštitúciu, tak konzervatívne je, ak toto dobro, túto tradičnú inštitúciu chceme poskytnúť aj iným párom, ako ju dnes majú možnosť využívať.
Červeňáková, Elena, poslankyňa NR SR (2019-09-24):
Ďakujem kolegyni Verešovej za jej vystúpenie, ozaj bolo to na úrovni. Anka, chcem povedať, že máš pravdu, že v zdravotníckej terminológii nehovoríme počatému životu, hovoríme ako embryo, nehovoríme ako o človeku, treba zmenu legislatívy. Ďalej ďakujem ti za tvoju prácu, ktorú robíš 20 rokov v teréne pre týrané ženy, pre rodiny a hlavne pre ženy, ako si zdôrazňovala, že viete im pomôcť a ony sa vás chytajú ako, ako nádej, dávate im nádej, že dá sa riešiť ich situácia, keď sú znásilnené, týrané a tak ďalej. Túto prácu robíš veľmi dobre a robíš ju so srdcom. Ďakujem ti za odvahu, že si pomenovala teraz veci jasne, vecne a stručne. Ďakujem.
Pellegrini, Peter, podpredseda NR SR (2020-09-16):
Ďakujem veľmi pekne. Rád by som bol, keby do miestnosti prišiel pán Karol Mitrík. Mal predviesť, predniesť stanovisko Najvyššieho kontrolného úradu, až potom pán spravodajca Viskupič. Ak je to možné, prosím, niekto, keby ste mohli zorganizovať, aby pán predseda NKÚ vošiel do sály.
Mihalik, Marcel, poslanec NR SR (2022-11-08):
Ďakujem. Pán predsedajúci, kolegyne, kolegovia, spoločná správa gestorského výboru obsahuje 15 bodov. Budeme o nich hlasovať spoločne. Dajte o nich, prosím, hlasovať.
Suja, Miroslav, poslanec NR SR (2020-12-09):
Stanko, ďakujem za tvoje vystúpenie. Aj napriek, aj napriek tvojmu veku a hlavne zdravotnému stavu sa svedomito pripravuješ na každú schôdzu Národnej rady a sedíš tu asi najdlhšie z nás. Nechodíš si to sem odsedieť ako mnoho poslancov koalície a ako mnoho poslancov koalície, ktorým je zaťažko sem vôbec prísť, ako sme boli mnohokrát svedkami za túto schôdzu, ktorá akurát prebieha, takže máš môj veľký obdiv.
Ježík, Jozef, poslanec NR SR (2015-11-25):
Tým sme vyčerpali hlasovanie o všetkých pozmeňujúcich návrhoch zo spoločnej správy. Pán predseda, dajte, prosím, hlasovať o postúpení prerokovaného návrhu zákona do tretieho čítania ihneď.
Dostál, Ondrej, poslanec NR SR (2017-02-09):
Ďakujem za reakcie. Pani poslankyňa Zimenová, ja tiež to chápem ako signál zo strany pána ministra, ministra práce, sociálnych vecí a rodiny Richtera, že tu teraz nesedí, že tak ako laxne k tomu pristupoval na začiatku a snažil sa vec bagatelizovať, tak teraz, keď na pôde parlamentu, kde už inde ako v pléne parlamentu, rokujúc o zisteniach mimoriadnej správy verejnej ochrankyne práv, by sa o takejto veci mohlo a malo diskutovať. Už to v tejto chvíli nie je iba v polohe, že niekoľko opozičných poslankýň upozorňuje na nejaký problém, že druhá strana sa to snaží spochybniť a tváriť sa, že ide iba o nejakú politiku, že nejde, nejde o reálne existujúci problém. Dnes tu máme na stole správu, mimoriadnu správu verejnej ochrankyne práv, ktoré podozrenia, ktorá podozrenia potvrdzuje, podkladá, a opäť, miesto toho, aby sme tu diskutovali o tých zisteniach a hlavne aby sme hľadali spôsoby ako problémy, na ktoré mimoriadna správa verejnej ochrankyne správ upozorňuje, vyriešili, odstránili a zjednali nápravu, tak miesto toho opäť tu diskutuje skoro výlučne opozícia medzi sebou. Vláda tu zastúpená nie je, a keď sa ozvú nejakí poslanci vládnej koalície, tak iba v tej rovine, že sa snažia vec spolitizovať, vykrikovať a spochybňovať tých, ktorí, ktorí kritizujú, miesto toho, aby sa vyjadrili k obsahu tej správy, k tým zisteniam a spoločne s nami sa snažili hľadať nejaké riešenie.
P. Paška, predseda NR SR: (2010-02-02):
(Hlasovanie.) 139 prítomných, 83 za, 56 sa zdržalo. Návrh zákona sme postúpili do druhého čítania. Ďalej.
Matej, Ondrej, poslanec NR SR (2010-08-04):
Vážený pán podpredseda Róbert Fico, no čo už s vami, ale fakt je, že v roku 2006 ste vy dali stanovisko a vyhlásili ste pre nás všetkých, aj médiá, že vaši nominanti do spoločnosti Cargo budú schopní oveľa lepšie riadiť podnik ako akýkoľvek iný strategický partner. Fakt je, že za štyri roky bačovania tohto manažmentu je dlh Carga dvojnásobný. A to ste im ešte naliali minulý rok pôžičku vo výške 166 mil. eur. Tie peniaze sme radšej mohli dať na školstvo alebo na zdravotníctvo. To je výsledok vašej práce. Ďakujem. (Potlesk.)
T. Cabaj, podpredseda NR SR: (2010-02-03):
návrhu poslanca Národnej rady Slovenskej republiky Daniela Lipšica na vydanie zákona o opatreniach voči osobám, ktoré nadobudli majetok z nelegálnych príjmov . Zákon máme pod parlamentnou tlačou 1393, návrh na jeho pridelenie na prerokovanie výborom je v rozhodnutí č. 1422. Ako navrhovateľ pán poslanec Daniel Lipšic, nech sa páči, máte slovo.
M. Vášáryová, poslankyňa: (2008-04-09):
A čo sa týka vášho vystúpenia, viete, Poliaci majú tú originálnu verziu vášho vystúpenia. Ak chcete, a ja ju, samozrejme, nebudem zverejňovať, ja nie som udavač, ale bola by som veľmi rada, keby ste ju zverejnili vy v pôvodnej verzii. (Reakcia z pléna.) Pán Horváth, môžete mi povedať, kedy rokoval predseda vlády Fico, a jasne to aj povedal, so svojím kontra partnerom v Poľsku predsedom vlády Poľskej republiky a vysvetlil mu, že jednoducho je záujmom Slovenskej republiky byť proti, proti raketovému systému, za ktorý bude hlasovať, a je veľká väčšina obyvateľov Poľskej republiky? Mohli by ste mi to povedať? Mne to asi ušlo, ale vy to asi zrejme budete vedieť. Budem veľmi rada, keď mi to prinesiete alebo mi poviete, ktorý deň to bolo. Viete, lebo keď chcete vyjadriť veľké bombastické vyhlásenie, že Slovenská republika je zásadne proti a pritom sú v tom angažovaní vaši dvaja susedia, tak medzi dobrými partnermi tak sa to robí, najprv s nimi rokujete a upozorníte ich na to, kým zásadne porušíte priateľskú zmluvu.
Mizík, Stanislav, poslanec NR SR (2020-07-14):
Ďakujem za slovo. Pán minister, mám takú básnickú otázku. Ako a akým zázračným prútikom šibnete a vymôžete pokutu od osadníka napríklad zo Žehry či Dobšinej? Pri takýchto prípadoch je výška pokuty nanič. Čo im zoberiete? Dáte ich do väzenia pre dlžníkov? Nejaký taký systém vytvoríte? Však oni sa vám vysmejú do tváre aj s pokutou 1 400, aj s pokutou 5 000 eur. Ďakujem.
Číž, Miroslav, podpredseda NR SR (2015-07-01):
Pán poslanec Osuský.
Paška, Pavol, predseda NR SR (2012-12-18):
(Hlasovanie.) 139 prítomných, 78 za, 61 sa zdržalo. Schválili sme novelu zákona č. 475. Pán poslanec Puci bude v druhom čítaní uvádzať hlasovanie o zákone č. 151 o používaní genetických technológií. Je to tlač 240. (Hlasovanie o vládnom návrhu zákona, ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov v znení neskorších predpisov, tlač 240.)
Viskupič, Jozef, poslanec NR SR (2014-09-25):
Ďakujem. Rozumiem tomu príbehu aj tvojej starej mamy a zaujal ma ten hlbší rozmer, pretože viacero ľudí aj kolega Kadúc vlastne podával niečo podobné. Myslím, že to v tom pomýlenom úvodnom slove zaznelo, kde chcel minimálne vylúčiť presne tú sociálnu skupinu, ktorú si ty spomínal. Ale ten hlbší rozmer je dôležitý, pretože naozaj štát ako keby v rámci toho trendu, ako to zaznelo v úvodnom slove pri obhajobe novely zákona, si prestával plniť povinnosti. Je predsa neakceptovateľné, aby človek, ktorý sa stará o široký chodník napríklad v samospráve v Trnave, nemohol vyložiť bez toho, aby mu mestská polícia dala pokutu, ani tovar do vlastnej prevádzky. A je neakceptovateľné, že naozaj platí obrovské dane za to, že existuje terasa, ak v tom dome sa nachádza aj nejaká kaviareň alebo iná prevádzka. A zaujal ma ešte jeden moment, ktorý bol s týmto trendom spojený. A ja sa k nemu pripájam a naozaj so všetkou vážnosťou vyzývam premiéra, aby odvolal vedenie Fondu národného majetku, pretože to, čo sa deje, myslím, že sa to deje v jednej z mestských častí, že sa za štvrtinové a polovičné ceny v Ružinove predávajú byty, je tak do neba volajúca nehoráznosť, že si Fond národného majetku, ktorý by mal byť dávno zrušený, zaslúži výmenu, celú personálnu výmenu vo svojom vedení. Ďakujem.
M. Číž, podpredseda NR SR: (2008-06-20):
Otváram rozpravu. Informujem vás, že som nedostal žiadnu písomnú prihlášku, preto sa pýtam, kto sa do rozpravy hlási ústne? Registrujem pani poslankyňu Vaľovú. Pokiaľ nikto iný, uzatváram možnosť prihlásiť sa do rozpravy ústne. Slovo má pani poslankyňa Vaľová.
Hrnčiar, Andrej, podpredseda NR SR (2018-10-16):
Otváram všeobecnú rozpravu. Do rozpravy som dostal jednu písomnú prihlášku, pána poslanca Karola Galeka, ktorému týmto odovzdávam slovo.
V. Novotný, poslanec: (2007-09-12):
Ale na úvod mi nedá, aby som nevyužil tento priestor, aby som reagoval na niektoré témy, ktoré sa otvárajú v tejto rozprave a predovšetkým na šibrinkovanie s niektorými pojmami, ktoré tu tak poletujú v ovzduší a na tieto pojmy neprichádzajú odpovede, lebo najprv nevystačí čas faktickej poznámke, alebo sa nedá reagovať faktickou poznámkou. Na úvod by som chcel dať odpoveď predsedovi sociálneho výboru Jožkovi Haleckému, ktorý sa pýtal na to, a pýtal sa viacerých poslancov opozície, či si  myslíme, že zníženie prevádzkových nákladov zo 4 na 3 % je dobré, alebo zlé pre systém. Že zákaz nakladania so ziskom ináč, ako ho vrátiť do zdravotnej starostlivosti, či je dobré, alebo zlé. Či samo osebe tieto ustanovenia sú dobré, či prinesú viacej peňazí, alebo sú zlé. Ja som vo svojom vystúpení povedal, že sprísnenie podmienok pre zdravotné poisťovne hoci aj cestou zníženia nákladov na prevádzkovú činnosť zo 4 na 3 % si viem predstaviť. Dneska sú už zabehnuté tieto akciové spoločnosti, fungujú na trhu, robia svoju prácu dobre, pluralita poisťovacieho trhu sa rozbieha. Treba ale povedať, a mám obavu aj preto, lebo snažím sa byť zodpovedným politikom, že zníženie nákladov na prevádzkovú činnosť najviac postihne Všeobecnú zdravotnú poisťovňu. Tá je na 3,6 % v súčasnosti a podľa informácií, ktoré mám ja dostupné, je isté, že pán minister má iné, lepšie, presnejšie, bude mať problém s 3 %. Začne sa zadlžovať. Ten dlh aj tak zaplatíme my všetci občania, lebo žiaden iný zdroj v tejto krajine nie je. Čiže bol by som veľmi opatrný. Nepostihneme tým súkromné zdravotné poisťovne, keď to je zámerom a cieľom predkladateľa, ale urobíme problém skôr Všeobecnej zdravotnej poisťovni. Ak sa mýlim a zvládne trojpercentné náklady na prevádzkovú činnosť, dobre. Problém ale je, aby...
Žiga, Peter, podpredseda NR SR (2023-11-16):
Ďakujem pekne, pán minister, evidujem, že pán poslanec Dostál má záujem položiť doplňujúcu otázku. Nech sa páči, pán poslanec.
Pellegrini, Peter, podpredseda NR SR (2020-07-14):
Pán poslanec Herák.
Paška, Pavol, predseda NR SR (2013-04-30):
Pán spravodajca, poprosím, uveďte hlasovanie o návrhu zákona č. 38 v prvom čítaní.
Číž, Miroslav, podpredseda NR SR (2014-12-04):
Kolegyne, kolegovia, vzhľadom na časové možnosti, ktoré máme, mám pocit, že za týchto okolností bude najracionálnejšie, keď preruším rokovanie o tomto bode programu s tým, že po hodinovej prestávke budeme pokračovať v schválenom programe, teda vystúpením spravodajcu. Takže dovoľte, prerušujem rokovanie schôdze Národnej rady Slovenskej republiky a pokračujeme o 14.00. (Prerušenie rokovania o 12. 56 hodine.)
Šimečka, Michal, podpredseda NR SR (2024-01-24):
Ďakujem pekne. S reakciou na faktické pán poslanec Sulík.
P. Hrušovský, podpredseda NR SR: (2002-05-30):
Panie poslankyne, páni poslanci, budeme teraz hlasovať o jednotlivých prerokovaných bodoch programu 60. schôdze, tak ako sme ich dnes prerokovali. Potom odporúčam, aby sme hlasovali o včera prerokovaných a neprijatých uzneseniach k správe o plnení úloh Slovenskej informačnej služby za rok 2001 a správe o plnení úloh Vojenského spravodajstva za rok 2001, potom hlasovali o procedurálnom návrhu pána poslanca Ambróša, ktorý žiada zaradiť na skrátené legislatívne konanie návrh zákona, a o uznesení, ktoré navrhla v rámci 60. schôdze pani podpredsedníčka výboru pre zdravotníctvo poslankyňa Záborská. Prosím, páni poslanci, aby ste zaujali miesto v rokovacej sále. Prezentujme sa, zistíme počet prítomných poslancov, či sme schopní uznášať sa. (Hlasovanie.) 92 prítomných. Páni poslanci, pristúpime k hlasovaniu a prosím pani poslankyňu Rusnákovú poverenú spoločnú spravodajkyňu k návrhu poslancov Národnej rady Slovenskej republiky Vladimíra Faiča a Vladimíra Bajana na vydanie zákona, ktorým sa mení a dopĺňa zákon Slovenskej národnej rady č. 542/1990 Zb. o štátnej správe v školstve a školskej samospráve v znení neskorších predpisov a o zmene a doplnení niektorých zákonov , ktorý prerokúvame v druhom čítaní, aby uvádzala návrhy na hlasovanie. Pani poslankyňa, máte slovo. E. Rusnáková, poslankyňa: Ďakujem pekne. Odporúčam spoločne hlasovať o bodoch 2 až 5, 7 až 10, 12 až 18, 20, 22 až 28 a tieto schváliť.
Zmajkovičová, Renáta, podpredsedníčka NR SR (2014-06-04):
S faktickými poznámkami sa nehlásia žiadni poslanci. Teraz vystúpi v rozprave pán poslanec Susko. Nech sa páči.
Laššáková, Jana, podpredsedníčka NR SR (2014-11-09):
Pani poslankyňa Nicholsonová.
Vašečka, Richard, poslanec NR SR (2012-10-30):
Ďakujem za slovo. Ja by som chcel Jozefovi poďakovať za jeho konštruktívny prístup, tak ako nakoniec v drvivej väčšine a, môžem povedať vždy, v jeho vystúpeniach, kde hovorí vecne v logických následnostiach. Takisto to oceňujem v súvislosti s tým, že aj ďalší z nášho klubu vystúpili podobne, ale chcem sa vrátili k Jofovi, na nich nechcem reagovať. Myslím si, že ak by takýmto spôsobom bola predkladaná táto téma, mala by skutočne naozaj väčšiu šancu na nejakú možno menej emotívnu a vecnejšiu diskusiu. Bohužiaľ, asi si nezobrali od teba príklad predkladatelia zo strany SaS a stihli okolo seba kopať, nadávať a hrýzť, takže teba by som dával za príklad toho, že ako sa o veciach dá debatovať slušne, vecne. Vstúpil by som do takej krátkej polemiky s tebou, myslím si, že nie je, bohužiaľ, reálne, aby sme zostali len pri nejakom právnom riešení nejakých nárokov týchto ľudí na vyriešenie si ich párového spolužitia, že táto vec pôjde, ako to vidíme v ďalších krajinách, zvlášť smerom na Západ, dopredu. Aj tie adopcie a ďalšie veci budú na programe, už dnes ich obhajujú vo svojich vystúpeniach. A skúsenosť zo západnej Európy a iných častí sveta hovorí o tom, že štandardne tak asi do dvoch rokov od uzákonenia registrovaných partnerstiev prídu na pretras adopcie detí, čo viacerí odmietame, a myslím si, že aj mnohí z liberálov. Takže ďakujem ti za tvoje vystúpenie, za to, že upokojilo hladinu diskusie.
Luščíková, Darina, poslankyňa NR SR (2023-12-08):
Prepáčte, to sa niečo stalo, lebo ja som tu ani nebola. Netuším.
Kramplová, Dagmar, poslankyňa NR SR (2024-09-25):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Grendel, Gábor, podpredseda NR SR (2022-06-15):
Teraz vystúpi v rozprave ešte pán poslanec Ľubomír Vážny.
Poliačik, Martin, poslanec NR SR (2013-06-20):
S odporúčaním gestorského výboru schváliť, pani podpredsedníčka.
V. Veteška, podpredseda NR SR: (2007-05-17):
Pán navrhovateľ, nech sa páči.
F. Mikloško, poslanec: (2004-03-04):
Teraz, pán predsedajúci, chcem vám povedať nasledovné. Národná rada Slovenskej republiky na svojej 21. schôdzi dňa 4. februára 2004 prerokovala návrhy na voľbu členov Rozhlasovej rady a na voľbu člena Dozornej komisie Slovenského rozhlasu. V tajnom hlasovaní bolo potrebné zvoliť 7 členov Rozhlasovej rady. Nakoľko boli z navrhovaných kandidátov zvolení len traja kandidáti, je potrebné vykonať novú voľbu, t. j. zvoliť štyroch členov Rozhlasovej rady, aby Rozhlasová rada mala 15 členov podľa § 9 ods. 1 zákona č. 619/2003 Z. z. o Slovenskom rozhlase. Kluby poslancov Národnej rady Slovenskej republiky a právnické osoby pôsobiace v oblasti rozhlasovej tvorby, hromadných informačných prostriedkov, kultúry, vedy, vzdelávania predložili Výboru Národnej rady pre vzdelanie, vedu, šport a mládež, kultúru a médiá návrhy kandidátov na členov rady. Do stanoveného termínu výbor obdržal kandidátov, ktorých mená máte v laviciach okrem tých dvoch, ktoré som povedal. Gestorský výbor prerokoval predložené návrhy kandidátov na voľbu členov Rozhlasovej rady a konštatoval, že kandidáti uvedení pod poradovými číslami 2 až 5, 7 až 25, 27 a 28 spĺňajú všetky náležitosti a predložené návrhy sú v súlade s kritériami uvedenými v § 10 zákona č. 619/2003 Z. z. o Slovenskom rozhlase. U kandidátov pod poradovými číslami, 1, 6 a 26 výbor zistil možnú kolíziu s §10 ods. 5. Gestorský výbor po zvážení týchto skutočností v prijatom uznesení č. 201 z 25. februára 2004 odporúča Národnej rade Slovenskej republiky, aby zvolila podľa § 9 ods. 2 zákona č. 619/2003 Z. z. o Slovenskom rozhlase štyroch členov Rozhlasovej rady z kandidátov navrhovaných v prílohe správy a, po druhé, uskutočnila druhé kolo voľby v prípade, že v prvom kole nebude zvolený potrebný počet členov rady. Bratislava 25. februára 2004. Ďakujem.
P. Paška, predseda NR SR: (2008-11-06):
(Hlasovanie.) 126 prítomných, 69 za, 1 proti, 56 sa zdržalo. Konštatujem, že sme schválili návrh zákona o vyznamenaniach Slovenskej republiky . Pani poslankyňa Rošková uvedie v druhom čítaní hlasovanie o návrhu poslanca Národnej rady Róberta Madeja na vydanie zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku. Je to tlač 754.
A. Belousovová, podpredsedníčka NR SR: (2010-02-10):
Predpokladám, že pán navrhovateľ, keďže vystupoval v nej ako jediný, nechce k nej zaujať stanovisko. Pán spravodajca, chcete zaujať stanovisko? Nie. Prerušujem rokovanie o tomto bode programu. Nasleduje ďalší bod programu, ktorým je prvé čítanie o návrhu poslancov Národnej rady Slovenskej republiky Tatiany Rosovej, Pavla Freša a Kataríny Cibulkovej na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a zákon č. 301/2005 Z. z. Trestný poriadok v znení neskorších predpisov . Návrh zákona je pod tlačou 1466, návrh na jeho pridelenie na prerokovanie výborom je v rozhodnutí č. 1499. Slovo dávam pani poslankyni Kataríne Cibulkovej, aby návrh zákona uviedla. Nech sa páči.
Blaha, Ľuboš, podpredseda NR SR (2024-02-23):
Ako ďalší sa do rozpravy prihlásil za klub Progresívne Slovensko pán poslanec Štefan Kišš. Nech sa páči, máte slovo.
Bugár, Béla, podpredseda NR SR (2016-10-27):
Nech sa páči, prezentujme sa a hlasujme. (Hlasovanie.) Prítomných 128, za 55, proti 11, zdržalo sa 61, 1 nehlasoval. Konštatujem, že návrh sme neschválili. (Reakcia spravodajcu.) To je v poriadku, ale najprv pani poslankyňa Gaborčáková. (Reakcia z pléna.) Hlasujeme, viete, v poradí, ako sme prerokovali jednotlivé návrhy zákonov. Teraz prosím pani poslankyňu Soňu Gaborčákovú, aby ako spravodajkyňa uviedla hlasovanie v prvom čítaní o návrhu poslancov Mihála, Kiššovej a Jurzycu na vydanie zákona, ktorým sa mení a dopĺňa zákon č. 82/2005 Z. z. o nelegálnej práci, tlač 266. Nech sa páči, máte slovo. (Hlasovanie o návrhu poslancov Národnej rady Slovenskej republiky Jozefa Mihála, Jany Kiššovej a Eugena Jurzycu na vydanie zákona, ktorým sa mení a dopĺňa zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov , tlač 266.)
Blaha, Ľuboš, poslanec NR SR (2013-02-14):
Pán kolega Škripek, aby sme si rozumeli, ja som rovnako ako vy znechutený z konzumnej spoločnosti, napísal som o tom viacero publikácii. Ale môj názor je, že riešením nie je to, aby štát teraz zakazoval, prikazoval a nastavoval to, čo si ľudia majú myslieť, to je ten rozdiel medzi nami. My sa zhodneme v tom, že degradácia ženy je zlá, my sa zhodneme v tom, že konzumná spoločnosť je zlá, poďme robiť všetko pre to, aby to bolo inak. Ale toto je sféra občianskej spoločnosti a nie sféra nejakého štátu, ktorý, ak by toto chcel robiť, by bol podľa mňa do veľkej miery, by hazardoval s totalitným myslením. Celý stredovek a novovek bol plný rôznych šialených mníchov, ako Torquemada, Savonarola, ktorí hovorili o totalitných spoločnostiach, o tom, že všetci si majú myslieť to, čo chcú oni. A ja sa bojím toho, že začne to zákazmi nahoty v médiách a skončí to tým, že budete prikazovať ľuďom, aby každý z nás mal kríž v spálni a podobne. Toto ja odmietam. Ja si osobne myslím, že naša morálka medzi nami dvoma je veľký rozdiel. Vaša morálka je morálka konzervatívna, to sa zhodneme. Moja morálka je liberálnejšia. Ale podľa mňa priestor pre štát je v tom, aby vytváral priestor pre porozumenie medzi nami, pre toleranciu, a nie preto, aby sa zasadzoval za to, aby vaša morálka zvíťazila a diktovaná bola všetkým ostatným ľudom. V tom je ten rozdiel. A preto hovorím, štát má ľuďom pomáhať ekonomicky, aby si mohli kupovať veci, ktoré si chcú kupovať, to má štát robiť, ale nie prikazovať im, čo si majú kupovať. Ďakujem.
J. Burian, poslanec: (2008-01-31):
Predseda Národnej rady Slovenskej republiky svojím rozhodnutím č. 513 z 2. januára 2008 pridelil uvedený návrh výboru pre financie, rozpočet a menu a ústavnoprávnemu výboru. K predmetnej zmluve zaujali výbory Národnej rady Slovenskej republiky toto stanovisko: odporúčanie pre Národnú radu vysloviť súhlas a rozhodnúť, že ide o medzinárodnú zmluvu, ktorá má prednosť pred zákonmi. Aj výbor pre financie, rozpočet a menu, aj ústavnoprávny výbor prijal zhodné stanovisko, ktoré som prečítal. Na základe toho gestorský výbor pripravil spoločnú správu, kde odporúča Národnej rade podľa čl. 86 písm. d) Ústavy Slovenskej republiky so Zmluvou medzi Slovenskou republikou a Marockým kráľovstvom o vzájomnej podpore a ochrane investícií vysloviť súhlas a aby rozhodla, že Zmluva medzi Slovenskou republikou a Marockým kráľovstvom o vzájomnej podpore investícií je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Zároveň ma poveril, aby som predniesol spoločnú správu výborov. Pán predsedajúci, poprosím vás, otvorte rozpravu.